পুনরাবৃত্তি! এয়ার ইন্ডিয়ার বিমানে যাত্রীর গায়ে প্রস্রাব, অভিযুক্ত একজন ভারতীয়

ওয়েবডেস্ক: ঘটনার পুনরাবৃত্তি! ফের অভব্য আচরণ বিমানে। এক পুরুষ যাত্রী অপর পুরুষ যাত্রীর গায়ে প্রস্রাব করে দিয়েছেন বলে অভিযোগ। নয়াদিল্লি (Delhi) থেকে ব্যাংককগামী (bangkok) উড়ানে এয়ার ইন্ডিয়ার ফ্লাইট এ আই ২৩৩৬- বিমানে (Air India Flight AI 2336- On board)  এই ঘটনা ঘটেছে বলে জানা গিয়েছে। বুধবার বিমানটি অবতরণের সময় এই ঘটনা ঘটে। অভিযুক্ত একজন ভারতীয় (Indian)।

প্রাথমিকভাবে জানা গেছে, ভুক্তভোগী ব্যক্তি একটি বড় সংস্থার উচ্চপদস্থ কর্তা। অপরদিকে অভিযুক্ত নিজের এই কৃতকর্মের জন্য ক্ষমা চেয়েছেন। ভুক্তভোগীর পরিচয় কিছু সামনে আনা হয়নি। কি কারণে নাম আনা হয়নি, তার সঠিক কারণ জানা যায়নি।

ডিজিসিএ (DGCA) এই বিষয়ে এখনও কোন তথ্য পায়নি, এবং এয়ার ইন্ডিয়া কর্তৃপক্ষও আনুষ্ঠানিকভাবে কিছু জানায়নি। জানা গেছে, অভিযুক্ত যাত্রী মদ্যপ ছিলেন। ঘটনায় যারপরনাই ক্ষুব্ধ ভুক্তভোগী যাত্রী। ব্যাংককে নেমে তাঁকে সাহায্যের আশ্বাস দেওয়া হলেও তিনি নিতে চাননি। অভিযুক্ত যাত্রীর বিরুদ্ধে পদক্ষেপ করা হতে পারে।

আরও পড়ুন: নাগরিক সুরক্ষায় নয়া আধার অ্যাপ, মুখের আইডি স্ক্যান করালেই আপডেট

সহযাত্রীর গায়ে প্রস্রাবের অভিযোগ নিয়ে কেন্দ্রের অসামরিক বিমান পরিবহণমন্ত্রী রামমোহন নায়ডু (Union Civil Aviation Minister Rammohan Naidu) সংবাদ সংস্থাকে জানিয়েছেন, তিনি বিমান সংস্থার সঙ্গে কথা বলবেন। মন্ত্রী বলেন, ‘‘এই ধরনের ঘটনা ঘটলেই আমরা বিষয়টি নিয়ে খোঁজখবর করি। যদি সত্যিই কিছু অভ্যবতা হয়ে থাকে, পদক্ষেপ নেওয়া হবে।

উল্লেখ্য, এয়ার ইন্ডিয়ায় বিমানে এই ধরনের ঘটনা কোনও নতুন নয়, এর আগে ২০২২ সালের ২৬ নভেম্বর নিউ ইয়র্ক থেকে দিল্লিগামী বিমানে মদ্যপ অবস্থায় এক পুরুষ যাত্রী এক মহিলা সহযাত্রীর গায়ে প্রস্রাব করে দেন। এই ঘটনার দশ দিন পরে ফের প্যারিস-দিল্লি ফ্লাইটে এক যাত্রী আরেক মহিলার যাত্রীর কম্বলের ওপর প্রস্রাব করেন বলে অভিযোগ। এর ২০২৩ সালের জুন মাসে মুম্বই-দিল্লিগামী ফ্লাইটে এক যাত্রী বিমানের ভিতরেই মলমূত্র ত্যাগ করেন, পরে তাকে গ্রেফতার করা হয়।

দেখুন অন্য খবর:

The post পুনরাবৃত্তি! এয়ার ইন্ডিয়ার বিমানে যাত্রীর গায়ে প্রস্রাব, অভিযুক্ত একজন ভারতীয় first appeared on KolkataTV.

The post পুনরাবৃত্তি! এয়ার ইন্ডিয়ার বিমানে যাত্রীর গায়ে প্রস্রাব, অভিযুক্ত একজন ভারতীয় appeared first on KolkataTV.